open-index/open-wikipedia-markdown huggingface dataset:
Snorking

**Snorking** er lyd fremkalt av vibrasjoner i det bløte vevet i svelget ved pusting under søvn. Lyden kan være bløt eller høy og ubehagelig. Vevet som lager lyden, er vanligvis uvula og den bløte ganen men kan også komme fra steder i de øvre luftveiene, dvs. ovenfor strupen. Den uregelmessige luftstrømmen skyldes trangere forhold på grunn av:
 
* Svakheter i svelget som bidrar til trangere forhold under søvn.
* Kjeve i feil stilling, som regel noe underutviklet kjeve og/eller tilbaketrukket kjeve. 
* Øket mengde fettvev i strukturene i svelget. Dette er en av årsakene til at overvekt kan øke snorkeproblemene.
* Dårlig passasje gjennom de to sidene av nesa.

I noen befolkninger er det registrert at 30 til 50 % av individene snorker. Prosenten er noe høyere med økende alder.

Snorking oppstår vanligvis som en ubevisst handling under søvn, men kan selvfølgelig også genereres frivillig. 

De som snorker og er trette om dagen, bør utredes med henblikk på mulig snorkesyke (obstruktivt søvnapnesyndrom).

## Se også
* Søvnapne

## Eksterne lenker
* American Academy of Sleep Medicine information on snoring
* American Sleep Apnea Association
* British Snoring & Sleep Apnoea Association
* Snorkebehandling reduserer hyppighet for hjerteattakk
* Snoring from EntNet.org 
* Snoring: Symptoms, Causes, Cures, and Treatment
* Snoring: Self-assessment from Centre for Snoring and Sleep Disorders
* article from Irish Independent newspaper
* Scansleeps orientering om snorking
* Snorking.org
Glossop North End AFC

**Glossop North End Association Football Club** er en engelsk fotballklubb som holder til i Derbyshire. Klubben ble stiftet i  1886. i 1890 ble klubben medlem av *North Cheshire League* før de i 1890 ble profesjonelle og ble med i *The Combination*. De ble valgt inn til 2. divisjon i The Football League i 1898.

I 2007 holder laget til i *North West Counties Football League* som er divisjon nummer 10 i landet.
Proton (rakett)

**Proton-raketten** (russisk: Прото́н) (formell designasjon: **UR-500**) er en rakett som brukes både til kommersielle og russiske offisielle oppskytinger. Den første Proton-raketten ble skutt opp i 1965, og stort sett det samme systemet er i bruk i 2011, noe som gjør raketten til en av de mest suksessfulle i romfartshistorien. Alle Proton-rakettene er bygget på Khrunitsjev-fabrikken i Moskva. De er transportert til Baikonur for oppskyting

Navnet "Proton" kommer fra en serie med store vitenskapelige Proton-satellitter, som var blant rakettens første nyttelaster. 

Oppskytingskapasitet til lav jord-bane er ca. 22 tonn. Interplanetarisk kapasitet er på ca. 5 tonn. Kommersielle oppskytinger selges av selskapet International Launch Services (ILS).

**Sammenlignbare raketter:**
Delta IV -
Atlas V -
Ariane 5 -
Chang Zheng 5 -
Angara -
Falcon 9

## Deltagelse i byggingen av ISS
Proton-raketten ble brukt til å skyte opp Zarja-modulen, den første delen til Den internasjonale romstasjonen. Modulen ble skutt opp med Proton-raketten fra Bajkonur kosmodrom, Kasakhstan den 20. november 1998.

En senere modul [Zvezda], ble skutt opp med en Proton-rakett 12. juli 2000 og ble koblet sammen med Zarja-modulen 26. juli samme år. Raketten var en av de første som hadde reklame på seg, det var dekorert med logoen til restaurantkjeden «Pizza Hut», som selskapet betalte 1 millioner dollar for.

Det er planlagt at modulen MLM skal skytes opp med en Proton-rakett for tilkobling til ISS i desember 2008.

### Se også
* Liste over byggingen av ISS

## Referanser


## Eksterne lenker
* 
* Proton rocket specifications sheet
* Proton M Debuts With Successful Ekran Launch on April 7, 2001
* Proton 8K82K / Briz-M (www.astronautix.com)
KV «Eigun»

**KV «Eigun**» var mellom 2001 og 2008 et norsk kystvaktfartøy som opererte i ytre kystvakt sør.

Skipet hadde base ved Haakonsvern i Bergen. Fartøyet ble bygget i 1959 i Rotterdam og var opprinnelig en hvalbåt med navnet «Thomas W Vinkel». Skipet hadde gjennomgått flere ombygginger før det ble overført til Kystvakten i 2001.

I løpet av sine seks år som kystvaktfartøy, tilbakela KV «Eigun» 276&nbsp;721 nautiske mil og gjennomførte 1421 inspeksjoner.

## Eksterne lenker
* 
* 
* bergenships.com
Comino

**Comino** er ei av de bebodde øyene som Malta består av, og den ligger midt imellom Gozo og Malta. Comino er bare 3,5 km² stor og har bare seks fastboende mennesker. Det går både ferger fra Malta og Gozo hit hver dag, men man kan også dra dit med egen båt. Comino er blant annet kjent for «Den blå lagune» og «Comino Caves» som er et av Maltas flotteste grotter.

## Eksterne lenker
*
William Reid Dick

**William Reid Dick** (født 13. januar 1879, død 1. oktober 1961) var en britisk billedhugger. Han ble involvert i Royal Academy i 1921 og ble medlem av akademiet i 1928. Dick tjenestegjorde som formann for Royal Society of British Sculptors fra 1933 til 1938. Han ble utnevnt til ridder av kong Georg V i 1935. Han var også Sculptor in Ordinary for Scotland for kong Georg VI fra 1938 frem til sin død.

## Referanser
Sosiale humler

* Norske arter:
* *[[Bombus humilis]]*
* *[[gresshumle]]*
* *[[Bombus soroeensis]]*
* *[[Bombus subterraneus]]*
* hagehumle
* høyfjellshumle
* kjempehumle
* kløverhumle
* kragehumle
* lapplandshumle
* liten fjellhumle
* liten jordhumle
* liten trehumle
* lushatthumle
* lynghumle
* markhumle
* moshumle
* polarhumle
* skoghumle
* steinhumle
* stor fjellhumle
* mørk jordhumle
* taigahumle
* trehumle
* tyvhumle
* åkerhumle

**Sosiale humler** er en gruppe humler som danner samfunn eller bol.

De fleste artene har svarte og gule hår på kroppen, skjønt noen arter har oransje eller røde farger, eller er helt svarte.

Arbeidere av sosiale humler kan skilles fra gjøkhumler blant annet på bakleggens behåring. De sosiale humlene har en pollenkurv, et glatt hårløst område, dette er behåret hos gjøkhumlene.

## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
*
Liste over bemannede romferder til ISS

Dette er en kronologisk oversikt over bemannede ferder i ISS-programmet fra 1998 og fremover til i dag. Ubemannede romskip er ikke med i listen. ISS Ekspedisjons-medlemmer er merket med **halvfet skrift**. Tid oppgitt under tilkoblet gjelder romskipet, og ikke alltid mannskapet.  

## 1998-2001: Forberedelsene

## 2000-2001: Permanent bemanning begynner

## 2002: Romstasjonen utvides

## 2003-2004: Romfergen Columbia ødelegges, Sojuz overtar

## 2005: Romfergene tilbake

## 2006

## 2007

## 2008

## Planlagte ferder
### Planlagte ferder 2008-2010

### Kansellerte Constellation-ferder 2014-2016

## Se også
* Den internasjonale romstasjonen‎
* Liste over byggingen av ISS
* Liste over Sojuz-ferder
* Liste over besøkende til Den internasjonale romstasjonen
*Liste over bemannede romferder
Nasjonalarena

En **nasjonalarena** er et  stadion som normalt fungerer som primær eller eksklusiv hjemmebane for ett eller flere av et lands landslag. Betegnelsen blir mest brukt i sammenheng med stadioner for landslagsfotball. En nasjonalarena vil vanligvis være i (eller veldig nær) et lands hovedstad eller største by. Det er normalt (men ikke alltid) landets største og flotteste sportsarena. I mange tilfeller, men ikke alle, blir nasjonalarenaen også brukt av et klubblag. Mange land, som f.eks. USA, har ikke noen utnevnt nasjonalarena.
Magnetohydrodynamikk

**Magnetohydrodynamikk** (MHD) er studiet av dynamikken til elektrisk ledende væsker. Eksempler av slike væsker er plasma, flytende metaller og salter løst i vann. Innen fysikk og ingeniørvitenskap er magnetohydrodynamikk en modell av elektrisk ledende væsker som behandler alle interpenetrerende kjemiske specier sammen som et enkelt kontinuerlig medium. Det er først og fremst opptatt av lavfrekvent, storskala, magnetisk oppførsel i plasmaer og flytende metaller og har anvendelser på flere felt, herunder romfysikk, geofysikk, astrofysikk og ingeniørvitenskap.

Ordet magnetohydrodynamikk er utledet fra *magneto-* som betyr magnetfelt, *hydro-* betyr væske og dynamikk betyr bevegelse (ending). Hannes Alfvén fikk Nobelprisen i fysikk i 1970 for å innledet dette feltet.

## Referanser


## Eksterne lenker
*
Stewart Houston

**Stewart Mackie Houston** (født 20. august 1949 i Dunoon) er en skotsk fotballspiller og trener/manager.

Houston spilte venstreback for Chelsea, Brentford, Manchester United, Sheffield United og Colchester United, og han fikk en kamp for det skotske landslaget.

## Trenerkarriere
### Arsenal FC
Houston var assistent for George Graham i Arsenal fra 1986, og fungerte to ganger som midlertidig manager. Første gang var i tre måneder etter at Graham fikk sparken i februar 1995. Houston førte laget til finalen i Cupvinnercupen, der Arsenal tapte etter et spektakulært mål fra Nayim i kampens siste minutt. 
Houston fortsatte som assistent etter at Bruce Rioch ble manager sommeren 1995, og da Rioch forlot klubben ett år senere, så fikk Houston jobben midlertidig manager mens den påtroppende manageren Arsene Wenger fullførte sin kontrakt med det japanske laget Grampus Eight. 

### Queens Park Rangers FC
Houston ventet ikke til ankomsten til Wenger, men forlot klubben midt i september for å ta over som manager i Queens Park Rangers FC, med Rioch som sin assistent.

QPR hadde nettopp rykket ned til første divisjon, og prøvde å rykk opp igjen til «the Premiership». Men Houstons periode i klubben var ikke suksessfull, og han fikk sparken i desember 1997 da klubben var plassert blant de siste på tabellen. 

### Tottenham Hotspur FC
Houston kom sammen med George Graham igjen, da Graham ble manager i Tottenham Hotspur i 1998, men forlot klubben da Grahan fikk sparken i mars 2001. Houston var senere førstelagstrener i Walsall i en kort periode.

## Referanser


## Eksterne lenker
*
Thomas Horsfield

**Thomas Horsfield** (født 12. mai 1773 i Philadelphia, USA, død 24. juli 1859) var naturhistoriker, ornitolog, samler av fugler fra Sumatra og Java og autor for blant annet 91 ulike fuglearter.

I 1799 seilte han som skipslege til Kina og ble så fascinert av øya Java at han i 1801 flyttet dit for å arbeide som lege. Der møtte han Sir Stamford Raffles og sammen gjorde de oppdagelsesreiser i området og samlet specimen, særlig insekter og urter. Han publiserte bøker om sine zoologiske studier og i 1819 flyttet han til London hvor han to år senere publiserte en systematikk over Javas fugler. Han var også med på å sette sammen boken *Illustrations of Ornithology* fra 1826 sammen med blant andre ornitologene William Jardine, William Prideaux, John Selby og Sir Stamford Raffles. Han døde i 1859.

Som autor brukes forkortelsene *«Horsfield»* innen zoologi og *«Horsf.»* innen botanikk.

## Referanser


## Eksterne lenker
* Bilder fra ''Illustrations of Ornithology''
Candlelight Records

**Candlelight Records** er et plateselskap som har sine avdelinger i både Europa, Storbritannia og USA.
Plateselskapet spesialiserer seg i ekstrem metal (spesielt death metal og black metal) men også andre sjangere. 

## Artister under Candlelight
*1349
*Emperor
*Enslaved
*Jorn
*Obituary
*Zyklon
*Forgery

## Referanser


## Eksterne lenker
*
Liste over utøvere i Vuelta a España 2007

Dette er en liste over de 21 lag med ni utøvere hver som starter i sykkelrittet Vuelta a España 2007 som pågikk mellom 1. og 23. september 2007.

## Referanser


## Se også
*Vuelta a España 2007
Miljøvernminister

**Miljøvernminister** er benevnelsen på den statsråd som leder et lands miljøverndepartement. 

## Se også
*Liste over Norges miljøvernministre
Edward Augustus, hertug av Kent og Strathearn

**Edward Augustus, hertug av Kent og Strathearn** (født 2. november 1767, død 23. januar 1820) var en britisk prins. Han var fjerde sønn av kong Georg III og far til dronning Victoria. Han ble hertug av Kent og Strathearn og jarl av Dublin den 23. april 1799, samme år som han ble øverstkommanderende i Nord-Amerika.

## Referanser
Bibelskolen i Trondheim

**Bibelskolen i Trondheim** (forkortet: **BIT**), er en kristen bibelskole i Trondheim. Skolen er en del av den norske pinsebevegelsen og er tilknyttet menigheten Betel Trondheim.

Skolen hadde tidligere navnet *Betelinstituttet*, men på slutten av 1990-tallet ble det besluttet å endre navnet, da forkortelsen *BI* ofte ble forvekslet med Bedriftsøkonomisk Institutt sin avdeling i Trondheim, som også brukte forkortelsen *BI*. Det nye navnet ble da *Trondheim bibel- og misjonsskole* ofte forkortet til  *TBM* eller *tbm*. I 2010 skiftet skolen igjen navn til *Bibelskolen i Trondheim*.

Skolen ble startet i 1980, og første rektor var Oddvar Tegnander. I dag er Heidi Midling rektor.

Skolen har fokus på bibelundervisning, aktuelle bibel-relaterte spørsmål, misjon, ledertrening, og relevant praksis. 

Trondheim bibel- og misjonsskole er godkjent av Kunnskapsdepartementet og Statens lånekasse for utdanning, noe som gir rett til stipend og lån etter gjeldende regler. 

## Referanser


## Eksterne lenker
* 
*
Etappene i Vuelta a España 2007

Nedenfor følger topp-tre plasseringene på de 21 etappene i Vuelta a España 2007.

## Etapper

### 1. etappe: Vigo, 146.4 km
01-09-2007

### 2. etappe: Allariz – Santiago de Compostela, 148.7 km
02-09-2007

### 3. etappe: Viveiro – Luarca, 153 km
03-09-2007

### 4. etappe: Langreo – Lagos de Covadonga, 185.1 km
04-09-2007

### 5. etappe: Cangas de Onís – Reinosa, 157.4 km
05-09-2007

### 6. etappe: Reinosa – Logroño, 184.3 km
06-09-2007

### 7. etappe: Calahorra – Saragossa, 176.3 km
07-09-2007

### 8. etappe: Cariñena – Saragossa, 52.2 km ([[temporitt|tempo]])
08-09-2007

### 9. etappe: Huesca – Cerler, 167.6 km
09-09-2007

### 10. etappe: Benasque – Ordino-Arcalis, 214 km
10-09-2007

### 11. etappe: Oropesa – Algemesí, 191.3 km
12-09-2007

### 12. etappe: Algemesí - Hellín, 176 km
13-09-2007

### 13. etappe: Hellin - Torre-Pacheco, 176.4 km
14-09-2007

### 14. etappe: Lumbreras - Villacarrillo, 207 km
15-09-2007

### 15. etappe: Villacarrillo - Granada, 201.4 km
16-09-2007

### 16. etappe: Jaen - Puertollano, 165 km
18-09-2007

### 17. etappe: Ciudad Real - Talavera de la Reina, 175 km
19-09-2007

### 18. etappe: Talavera de la Reina - Ávila, 153.5 km
20-09-2007

### 19. etappe: Ávila - Alto de Abantos, 133 km
21-09-2007

### 20. etappe: Villalba, 20 km ([[temporitt|tempo]])
22-09-2007

### 21. etappe: Rivas Vaciamadrid - Madrid,, 104.2 km
23-09-2007

## Se også
*Vuelta a España 2007
Det nådeløse parlamentet

**Det nådeløse parlamentet**, *Merciless Parliament*, er et begrep som viser til en engelsk parlamentssesjon av februar 1388 hvor hele hoffet til kong Rikard II av England ble dømt for forræderi.

Etter deres seier ved Radcot Bridge mot styrkene til Robert de Vere var kongens motstanderne i en sterk og ubestridt posisjon. I parlamentssesjonen forfulgte gruppen (kalt for *[[Lords Appellant]]*) – som besto av kongens onkel Thomas av Woodstock, 1. hertug av Gloucester, og jarlene av Arundel, Warwick, Nottingham og Derby (Henry Bolingbroke, den senere Henrik IV av England) – deres tidligere anklager mot Rikards inneste sirkler, bortimot helt uten å møte motstand.

Dette betydde at et antall av Rikards nærmeste støttepunkter, først og fremst Michael de la Pole, Nicholas Bembre (borgermester av London), Robert de Vere, Alexander Neville og øverste justitiarius Robert Tresilian, ble funnet skyldig i «å leve i last, syndflod mot den navngitt konge... omfavne skjenselens mammon for seg selv».

Brembre og Tresilian ble henrettet ved Tyburn den samme måneden mens de la Pole, Neville og de Vere klarte å unnslippe og flykte fra landet, men ble dømt i sitt fravær. Andre medlemmer av kongens krets ble også dømt, blant annet Simon Burley, John Beauchamp, James Baret, og John Salisbury som alle ble hengt og halshugget; Robert Bealknap (Belknap), John Holt, Roger Fulthorp, William Burgh, John Locton og John Cary ble sendt i eksil til Irland. Thomas Usk (forfatteren av skriftet *[[Kjærlighetstestamentet]]* som han skrev mens han satt fengslet) og John Blake, henholdsvis medlemmer av Brembres og Tresilians husholdning, ble også henrettet.

Det nådeløse parlamentet tok også grep for beskytte seg selv ved avslutningen ved å erklære at dets handlinger aldri kunne bli opphever av et framtidig parlament. På samme tid skulle deres egen fremgangsmåte aldri brukt som presedens. Parlamentet belønnet også seg selv med 20 000 pund for deres store tjenester for landet. 

Etter dette *coup d'etat*, statskuppet, fortsatte gruppen å dominere engelsk politikk inn i det neste året. Kong Rikard var blitt effektivt redusert til deres marionett inntil John av Gaunt kom tilbake fra hærtokt mot Spania i 1389. Gaunt som tidligere hadde vært upopulær ble hyllet som den store gamle statsmann ganske enkelt for at han ikke hadde vært involvert i de politiske opprøret i 1386–1388. Kongen selv ble myndig og fikk til slutt sin hevn over gruppen i 1397 da han arresterte sin onkel Gloucester, sendte ham i fangenskap til Calais og sannsynlig fikk ham myrdet på kongens ordre.

## Referanser
John McDonnell

**John Martin McDonnell** (født 8. september 1951 i Liverpool, England) er en britisk politiker som representerer Labour og valgkretsen *Hayes and Harlington* i Underhuset. 

Donnell er en ledende person innen Labours venstrefløy og stilte som lederkandidat for partiet etter at Tony Blair trakk seg. Donnell tapte imidlertid klart mot Gordon Brown, som dermed ble både partiets nye leder og landets nye statsminister.

## Referanser


## Eksterne lenker
* 
* 
* 
* John4Leader campaign website
* John McDonnell MP valgkretsens nettside
* ePolitix – John McDonnell MP 
* Guardian Unlimited Politics – Ask Aristotle: John McDonnell MP
* TheyWorkForYou.com – John McDonnell MP
* The Public Whip - John McDonnell MP 
* BBC News - John McDonnell
* Public Services Not Private Profit
* YouTube - John Speaking at Stop the War Alternative Conference
* You Tube - John McDonnell MP - Against Islamophobia
* You Tube - John McDonnell MP - Speaking at Ceasefire Now demorstation in London
Thor Anders Myhren

**Thor Anders Myhren** (født 1978), kjent under artistnavnet **Destructhor**, er en norsk musiker innen death- og svartmetall. Han er mest kjent som som tidligere medlem av det amerikanske death metal-bandet Morbid Angel, men bandet Myrkskog er regnet som hans hjertebarn. 

## Musikalsk karriere

### Myrkskog (1993–)
I ekstremmetall-bandet Myrkskog, som han var med på å starte i 1993, spiller han gitar (1993–) og står for vokal (2001–).  Etter 2002 har Myrkskog kun spilt live med ujevne mellomrom på grunn av medlemmenes engasjement i andre bandprosjekt. Selv om de ikke har hatt regelmessig aktivitet på mange år, er bandet allikevel ikke nedlagt. 

### Zyklon (1998–2010)
Fra 1998 til 2010 var han gitarist i blackened death-bandet Zyklon, som ble startet av Emperor-medlemmene Thomas «Samoth» Haugen og Trym Torson. Også bandkollega Sechtdamon fra Myrkskog spilte i Zyklon. 

### Morbid Angel (2008–2015)
Fra 2008 til 2015 var han gitarist og låtskriver for Morbid Angel.

### Nordjevel (2018–)
Siden 2018 har han spilt med Nordjevel.

### Cadaver (2019–2020)
I 2019 opptrådte han live med Cadaver. Han er også kreditert som en av to sologitarister på albumet *Edder & Bile* (2020).

### Live-musiker
Destructhor spilte med bandet 1349 på Inferno Metal Festival i 2008 og i 2015. I 2013 sto han på scenen med From The Vastland.

## Diskografi

### Med [[Morbid Angel]]

* 2011: *Nevermore* (singel)
* 2011: *Illud Divinum Insanus* – også kreditert som låtskriver på spor 4 og 6
* 2012: *Illud Divinum Insanus – The Remixes*

### Med [[Myrkskog (band)|Myrkskog]]

#### Album

* 2000: *Deathmachine* (Candlelight Records)
* 2002: *Superior Massacre* (Candlelight Records)

#### Singler, annet

* 1995: *Ode til Norge* (Demo)
* 1998: *Apocalyptic Psychotica – The Murder Tape* (Demo) 

### Med [[Zyklon]]

#### Studioalbum
* 2001: *World ov Worms*
* 2003: *Aeon*
* 2006: *Disintegrate*

### Med [[Nordjevel]]

#### Album

* 2019: *Necrogenesis*
* 2022: *Gnavhòl*

#### Singler, EP

* 2019: *Sunset Glow* (singel)
* 2021: *Fenriir* (EP)
* 2022: *Within the Eyes* (singel)
* 2022: *Gnavhòl* (singel)
* 2022: *Spores of Gnosis* (singel)
* 2022: *Of Rats and Men* (singel)

## Referanser
Luise Caroline av Hessen-Kassel

**Luise Caroline, prinsesse av Hessen-Kassel** (født 28. september 1789, død 13. mars 1867), var gemalinnen til Wilhelm av Schleswig-Holstein-Sonderburg-Glücksburg. Deres sønn Christian av Schleswig-Holstein-Sonderburg-Glücksburg etterfulgte den fjerne slektningen Frederik VII av Danmark som konge av Danmark, som Christian IX.

Luise Caroline ble født i hertugdømmet Schleswig-Holstein som datter av Karl av Hessen-Kassel og Louise av Danmark og Norge og var dermed niese av Christian VIII. Hennes eldre søster, Marie Sophie Frederikke av Hessen-Kassel ble dronning til Frederik VI.

## Referanser


## Litteratur
* Hans Rudolf Hiort-Lorenzen. 

## Eksterne lenker
*
Giro d’Italia 2003

Den **86. utgaven av [[Giro d'Italia]]** ble arrangert fra 10. mai til 1. juni 2003. Italieneren Gilberto Simoni vant sammenlagt med over 7 minutter foran sin landsmann Stefano Garzelli. Alessandro Petacchi vant syv etappeseire.

Kurt Asle Arvesen vant den 10. etappen.

## Etappene

## Endelig resultatliste
### [[Rosa trøye (Giro d'Italia)|Sammenlagt – ''maglia rosa'']]

### [[Klatretrøya (Giro d'Italia)|Klatretrøya – ''maglia verde'']]

### [[Poengtrøya (Giro d'Italia)|Poengtrøya – ''maglia ciclamino'']]
Giro d’Italia 2002

Den **85. utgaven av [[Giro d'Italia]]** ble arrangert fra 11. mai til 2. juni 2002. Rittet startet i Nederland og gikk deretter gjennom Tyskland, Belgia, Luxembourg og Frankrike. Først på den 6. dagen var rittet i Italia.

Italieneren Paolo Savoldelli vant sammenlagt foran Tyler Hamilton, uten å vinne en etappe. Mario Cipollini vant seks etapper.

## Etappene

## Resultater
### [[Rosa trøye (Giro d'Italia)|Sammenlagt – ''maglia rosa'']]

### [[Klatretrøya (Giro d'Italia)|Klatretrøya – ''maglia verde'']]

### [[Poengtrøya (Giro d'Italia)|Poengtrøya – ''maglia ciclamino'']]

 
## Se også
*Liste over utøvere i Giro d'Italia 2002
Giro d’Italia 2001

Den **84. utgaven av [[Giro d'Italia]]** ble arrangert fra 19. mai til 10. juni 2001. Italieneren Gilberto Simoni vant sammenlagt. Mario Cipollini vant fire av etappene.

## Etappene
  

### [[Rosa trøye (Giro d'Italia)|Sammenlagt – ''maglia rosa'']]

### [[Klatretrøya (Giro d'Italia)|Klatretrøya – ''maglia verde'']]

### [[Poengtrøya (Giro d'Italia)|Poengtrøya – ''maglia ciclamino'']]
Bregmaceros

se teksten

***Bregmaceros*** er en gruppe torskefisker.

## Utbredelse og habitat

*Bregmaceros* er utbredt i tropiske og subtropiske strøk i hele verden. Artene opptrer hovedsakelig i havet, men kan også finnes i estuarer. Fullstendig oversikt over utbredelsen til denne gruppen er ikke kjent enda og krever ytterligere undersøkelser.

## Beskrivelse

Artene har to ryggfinner. Den første består av kun en finnestråler. Ryggfinne nummer to har et markert lavere parti  midt på, det samme har gattfinnen. Bukfinnene har 5 finnestråler der de tre ytterste er forlengede frie. Artene i gruppen er små. Den største arten, *[[Bregmaceros lanceolatus]]* , blir maksimalt 12&nbsp;cm lang.

## Arter
* *[[Bregmaceros arabicus]]*
* *[[Bregmaceros atlanticus]]*
* *[[Bregmaceros bathymaster]]*
* *[[Bregmaceros cantori]]*
* *[[Bregmaceros cayorum]]*
* *[[Bregmaceros houdei]]*
* *[[Bregmaceros japonicus]]*
* *[[Bregmaceros lanceolatus]]*
* *[[Bregmaceros mcclellandi]]*
* *[[Bregmaceros nectabanus]]*
* *[[Bregmaceros neonectabanus]]*
* *[[Bregmaceros pescadorus]]*
* *[[Bregmaceros pseudolanceolatus]]*
* *[[Bregmaceros rarisquamosus]]*

### Arter som finnes i Norge
Det er ikke registrert noen arter fra denne gruppen i Norge.

## Litteratur
* 

## Eksterne lenker
* 
* 
* ITIS: ''Bregmaceros'' Besøkt 7. november 2007.
* Catalogue of Life : 2007 Annual Checklist : ''Bregmaceros'' Besøkt 8. september 2007
Repvåg kraftverk

**Repvåg Kraftverk** er et vannkraftverk i Repvåg i Nordkapp kommune i Finnmark.

Kraftverket utnytter et fall på 172 meter fra Ørretvatnet til havnivå. Ørretvatnet reguleres mellom 179 og 173 moh. Holmevatnet er også magasin for verket, og reguleres mellom 206 og 203 moh.

Til Ørretvatnet overføres det vann fra Lavvajavri, som reguleres mellom 184 og 180 moh og Belljaidjavri som reguleres mellom 284 og 272 moh.

Det er installert to turbiner på totalt 4,4 MW. Midlere årsproduksjon er på 25 GWh.

Eier er Repvåg kraftlag. Stasjonen ble satt i drift 21. februar 1953.

## Referanser


## Litteratur
* *Det hvite kull : arbeiderhistorie fra gjenreisningsarbeidet etter 2. verdenskrig* skrevet av Odd Holmgren

## Eksterne lenker
* 
* NVE vannkraftdatabase
* InfraNord Produksjon
* Repvåg kraftlag
19. serierunde i 2. divisjon avdeling 3 2007

**19. serierunde i 2. divisjon avdeling 3 2007** startet 8. september, og endte med SIF – Viking 2 den 10. september 2007.



## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
José Júnior

**José Luiz Guimarães Sanabio Júnior**, vanligvis kalt **Júnior**, (født 20. juli 1976 i Fortaleza, Ceará, Brasil) er en brasiliansk fotballspiller, som spiller for den brasilianske Série B-klubben ABC. 

Han har tidligere spilt for en rekke klubber i Belgia, Frankrike, England, Sverige og Danmark, i tillegg til hjemlandet Brasil.

## Eksterne lenker
*
Milepæl

En **milepæl** (av latin *[[milliarium]]*), også kalt **milestein**, **milestøtte** og **milestolpe** med mer, er et gammelt veimerke som stammer fra en romersk mil og skyldes at de gamle romerne i antikken stilte opp steiner på romerveiene for å markere distansen (1&nbsp;000 pass eller tilsvarende ca. 1,482&nbsp;km) som romerske legionærer marsjerte. Merkingen har trolig hatt med hviler og økter å gjøre. Disse steinene ble siden kjent som milepæler.

## I Norge
Milen og milepælene ble spredt utover hele Europa fra Roma, og er blant annet opphavet til dagens norske mil og mange andre.

Langs de norske hovedveier som ble opparbeidet mellom landsdelene på 1700-tallet ble det oppført milepæler. Langs Vestlandske hovedvei er disse milepælene utført av støpejern, og de som er bevart er kulturminner.

## Overført betydning
Ordet milepæl blir ofte brukt i dag som et delmål i et større prosjekt, eller en viktig hendelse (se: Milepæl (prosjektledelse)).

Slik blir dette uttrykket også brukt i norsk dagligtale den dag i dag. Eksempelvis: 

## Se også
* Gamle romerske lengdemål
* Romersk mil

## Referanser


## Eksterne lenker
* 
* Jakten på kilometersteinene, Årbok for Norsk vegmuseum 2018
Jernstreiken

**Jernstreiken** er det mest brukte navnet på en arbeidskonflikt innenfor jernsektoren som foregikk mellom oktober 1923 og mai 1924. Streiken, som konflikten begynte med, er en av de mest omfattende ville streikene i Norge, og ble også møtt med lockout fra arbeidsgiversiden.

Bakgrunnen for streiken var at Norsk Arbeidsgiverforening satte ned lønnsnivået med 5% på bakgrunn av et statistisk materiale arbeiderne mente var manipulert. Dette førte til spontan arbeidsnedleggelse blant jernarbeiderne i Oslo og Fredrikstad. En dom som ble avsagt 19. november slo imidlertid fast at streiken var ulovlig. Ledelsene i AFL og Norsk Jern- og Metallarbeiderforbund tok dommen til etterretning, men de lokale aksjonskomiteene nektet å føye seg etter kravet. Streikebrytere ble satt inn og politi satt inn mot streikelederne, men arbeiderne nektet å følge kravene. Streiken ble fulgt opp av sympatistreik blant annet innen transportsektoren og blant papirarbeiderne, og i løpet av februar 1924 iverksatte arbeidsgiverne en lockout. Totalt 60&nbsp;000 arbeidere var på det meste berørt av konflikten. Konfliktens omfang førte også til at det flere steder ble arrangert egne arbeidertog 17. mai. På Bjølsen i Oslo ble et drivstofflager ildpåsatt og det ble oppdaget ståltråd over veiene, i halshøyde for polititjenestemenn på motorsykkel.

I april erklærte AFL at organisasjonen ville stoppe den økonomiske understøttelsen av streiken, og sammen med Jern og Metall fikk de kort tid etter forhandlet frem en lønnsøkning på 5%. Arbeiderne var likevel ikke fornøyde, og det ble i en uravstemning vedtatt å fortsette streiken. Presset fra fagforeningsledelsene og samfunnet generelt gjorde imidlertid at streikelederne 30. mai ga etter og oppfordret arbeiderne til å gå tilbake til jobben.

I kjølvannet av streiken ble Halvard Olsen, formann for Jern og Metall og nestleder i Norges Kommunistiske Parti, ekskludert fra NKP for å ha motarbeidet streiken. Med seg fikk han en håndfull faglig tillitsvalgte, og de motsetningene som fantes i ledelsen bidro sterkt til at NKP fikk en trang fødsel som parti. Også Arbeiderpartiet vedtok eksklusjoner i forbindelse med streiken, men her var det snakk om mindre prominente medlemmer som ble ekskludert fordi de oppfordret til ulovligheter som ikke ble støttet av partiledelsen.
Zak Whitbread

**Zak Benjamin Whitbread** (født 4. mars 1984 i Houston i Texas) er en amerikansk fotballspiller som spiller i den engelske klubben Derby County.

Selv om Whitbread ble født i USA har han bodd i England i hele livet utenom 5 år han bodde i Singapore da hans far var landslagstrener for landets herrelandslag i fotball.

Whitbread startet i Liverpools ungdomsakademi i 1999 og ble flyttet opp til lagets reservelag i 2003. Her fikk han tildelt trøyenummer 37. Whitbread fikk totalt syv kamper for Liverpools førstelag, men ingen av disse kampene var i Premier League. I sesongen 2005/2006 tilbragte han på lån til Millwall. Etter sesongen skrev han under fast kontrakt med Millwall, og her er han fortsatt i 2007.

Den 27. juni 2014 meldte han overgang fra Leicester City til Derby County FC, hvor han skrev under på en ettårskontrakt.

## Se også
* Statistikk om Liverpool FC

## Referanser


## Eksterne lenker
* 
* Profil på Liverpools offisielle hjemmeside
* Profil på lfchistory.net
Vill streik

**Vill streik** (eller *villkattstreik*, av engelsk *wildcat strike*) er en betegnelse som benyttes på «ulovlige» streiker, og da særlig streiker der de streikende også handler i strid med viljen til ledelsen i fagforbundet og/eller hovedsammenslutningen de er tilknyttet.

Som fenomen i vesten var ville streiker relativt utbredt i mellomkrigstiden. Blant de mest kjente «ville» streikene i Norge på denne tiden er jernstreiken i 1923/24.

## Streikene på 1970-tallet
Ved inngangen til 1970-tallet kom Kirunastreiken i malmfeltene i Nord-Sverige til å innlede en periode med flere ville streiker, også i Norge. Ml-bevegelsen spilte en viktig rolle i disse streikene, bl.a. i streikestøttearbeidet. I 1971 skrev de selv: «*Alle* de største og viktigste arbeidskampene som seiret i Norge i 1970 var leda av ml-bevegelsen.»

Blant de mest kjente ville streikene er Norgas-streiken, Saudastreiken og Sporveisstreiken i 1970, Austadstreiken i 1971, telefonsentralmontørstreiken i 1974-75, Hammerverk-konflikten i 1975, Jøtulstreiken og Linjegodsstreiken i 1976 og Statfjord A-streiken i 1978.

En oversikt over streikene ved inngangen til 1970-tallet viser at de færreste var «lovlige» og godkjent av LO: 

## Referanser
Euclichthys polynemus

***Euclichthys polynemus*** er en dypvannsfisk, og den eneste arten i familien **Euclichthyidae**, en undergruppe av torskefisker. Slektskapet og plasseringen i forhold til de andre torskefiskene er ikke endelig fastslått.

## Utbredelse og habitat

Arten finnes i sørvestlige deler av Stillehavet, rundt New Zealand og Australia. Den er en dypvannsart som lever på 250 – 920 meters dyp.

## Beskrivelse

*Euclichthys polynemus* har to nesten sammenhengende ryggfinner. Den første er ganske høy og har 12-15 finnestråler. Den andre er lavere, har 74-77 finnestråler og går nesten helt bak til halefinnen. Bukfinnene har fire lange finnestråler som når nesten bak til gattåpningen. Gattfinnen er formet som en vanlig finne foran med en smal fortsettelse bakover mot halefinnen.
*Euclichthys polynemus* blir inntil 35&nbsp;cm lang.

## Eksterne lenker
* 
* 
*
NORGAS-streiken

**NORGAS-streiken** var en «ulovlig» eller «vill» streik ved NORGAS i Oslo i 1970. Streiken ble iverksatt 6. april 1970 på grunn av misnøye med tariffoverenskomsten mellom LO og Norsk Arbeidsgiverforening og var dermed også en streik som var rettet mot fagbevegelsen. Leder for streiken var Kjell Hovden.

Streiken ble straks erklært ulovlig av Leif Andresen, formann for arbeidernes egen fagforening Norsk Kjemisk Industriarbeiderforbund, og 14. april ble den kjent ulovlig av Arbeidsretten. Arbeiderne nektet imidlertid å gå tilbake til arbeidet, en handling som ble fordømt av en samlet norsk dagspresse. NORGAS, på sin side, truet med oppsigelser, men streiken fortsatte.

20. april ble politiet, for første gang siden annen verdenskrig, satt inn mot streikende arbeidere i Norge.

En gruppe fagforeningsledere ved andre bedrifter, med Ragnar Kalheim i spissen, forsøkte å bidra til å få avsluttet streiken, noe de lyktes med 22. april, da fagforeningslederne ved NORGAS skrev under på å forholde seg til tariffavtalene fremover. 27. april ble konflikten endelig løst ved at NORGAS gikk med på en lønnsøkning på 80 øre timen.

NORGAS-streiken var en første av de ville streikene som fant sted i Norge på 1970-tallet. Den var klart inspirert av Kirunastreiken i Sverige året før, og ble fremstilt som et ekstremisforetakende i og med at flere medlemmer av ulike marxist-leninistiske grupper var aktive i forhold til streiken, Kjell Hovden inkludert. Samtidig ble den et forbilde for flere streiker i Norge i årene som kom, deriblant Sporveisstreiken i Oslo senere samme år.

## Eksterne lenker
* Om NORGAS-streiken i Pål Steigans bok ''På den himmelske freds plass'' (nettutgave 2004)
Arne Fahlstrøm

**Arne Jonas «Joma» Fahlstrøm** (født 5. juli 1893 i Kristiania, død 15. april 1912 på Atlanterhavet) var en norsk skuespiller, men er mer kjent som norsk passasjer ombord på RMS «Titanic» da det forliste på sin jomfrutur. 

## Liv og virke
### Bakgrunn
Fahlstrøm vokste opp på Slemdal i Christiania, og var eneste sønn av skuespiller, maler og teatersjef Johan Fahlstrøm og skuespillerinnen Alma Fahlstrøm. Familien var sentrale i Kristianias teaterliv og hadde blant annet drevet Fahlstrøms teater.
 I 1948 gav foreldrene en statue laget av Pietro Tacca til Slemdal skole til minne om sin sønn som hadde vært elev ved skolen.

## Se også
* Liste over norske passasjerer ombord på RMS Titanic

## Referanser


## Eksterne lenker
* Arne Fahlstrøm biografi
*  Arne Fahlstrøm - Norske passasjerer på RMS Titanic
Anthony Liu Bainian

**Anthony Liu Bainian** (kinesisk: 刘柏年, født i mai 1934 i Shandong i Kina) er (2010) viseformann for Den kinesiske katolske patriotiske forening.

Han var en gang katolsk prestekandidat, men fullførte ikke utdannelsen og ble deretter etter hvert en ledende lekmann som noen ganger omtales som *Kinas sorte pave*. 

Under kulturrevolusjonen (1966–1976) arbeidet han i en fabrikk. 

I 1980, da den katolske kirke i Kina kunne gjenoppta virksomhet etter undertrykkelsen i Folkerepublikken Kina særlig under kulturrevolusjonen, ble Liu valgt til generalsekretær for Den kinesiske katolske patriotiske forening, og er forblitt i Beijing siden da.
Qeqertarsuaq kommune

**Qasigiannguit kommune** er en tidligere kommune i Vestgrønland amt. 

Den ligger på vestkysten av Grønland, og omfatter øya Disko og øygruppen Imerissut. Dette var én av to kommuner på Grønland som ikke omfatter noe område på fastlandet; den andre er Aasiaat kommune. 

## Historie
Denne delen av Grønland har vært befolket, men også periodevis avfolket, i flere perioder de siste 6&nbsp;000 årene. De tidligste folkene som befolket Grønland kalles de paleo-eskimoiske kulturene. Ved Qeqertarsuaq er det gjort funn fra de tidligste kulturene, dvs 5-6&nbsp;000 år gamle boplasser fra saqqaqkulturen. Også nyere kulturer, som dorsetkulturen, er det gjort arkeologiske funn etter. 

På 1600-tallet kom de første hvalfangerne til det stedet som i dag er Qeqertarsuaq. De lagde en fast plass for å ankre opp her, og på dette grunnlaget ble Godhavn etablert som koloni i 1773. Målet for denne kolonien var bl.a. å sikre danske interesser i hvalfangsten i området, samt å overvintre her for kunne starte hvalfangst så tidlig som mulig om våren. Allerede i 1738, 45 år før etableringen av kolonien, var det 200 innbyggere på øya Disko. Utbyttet herfra varierte veldig, fra kun 4 hvaler i 1777 til 247 tønner hvalspekk i 1801. 

I 1849 ble hvalfangsten innstilt, og kun administrasjonen ble beholdt. Den danske staten var konkurs, og hvalbestanden var for lav. I 1862 innførte Grønland de såkalte *forstanderskapene*, som bl.a. skulle styre midler som var satt av til å hjelpe fattige, enker og andre vanskeligstilte. Forstanderskapet jobbet aktivt for den befolkningen som var igjen, og fikk etablert kajakkskole for guttene og syskole for jentene. 

Etableringen av de nye kommunerådene på Grønland i 1926 ga nytt liv i Godhavn. Hvalfangsten skjøt fart, og det ble etablert radioforbindelse med Danmark. 

Da Tyskland invaderte Danmark i 1940 ble Grønland isolert fra moderlandet. Møtet mellom landsrådene i Nordgrønland og Sydgrønland, som vedtok en selvstendig Grønlandsk utenrikspolitikk, ble avholdt i nettopp Godhavn. Men, utfallet av møtet, den såkalte Godhavndeklarasjonen, var at administrasjonen av Grønland skulle samles i Nuuk (Godthåb). Dette endte Godhavns epoke som administrasjonssentrum for Grønland.

I 2009 gikk kommunen inn i storkommunen Qaasuitsup

## Byer og bygder i Qeqertarsuaq Kommune
*Qeqertarsuaq (da.: Godhavn)
*Kangerluk (da.: Diskofjord)

## Kommunikasjon
Hele året kan man reise til Qeqertarsuaq med helikopter (Air Greenland). Med båt kan man kun reise hit i perioden 1. mai til 1. desember. Kommunens turistkontor, *Qeqertarsuaq Tourism*, bistår i bestilling av transport, turer og aktiviteter.
Undaltunnelen

**Undaltunnelen** er en tunnel på fylkesvei 57 i Gulen kommune i Vestland fylke. Den er 590&nbsp;meter lang og ble åpnet i 1964. Sammen med Leversundbrua og Lundtunnelen førte det til sammenhengende riksvei fra Fensfjorden til ferjeleiet på Rutledal ved Sognefjorden.

## Se også
*Lundtunnelen
*Veitunneler i Norge

## Referanser
Kangerluk

**Kangerluk** (dansk: **Diskofjord**) er en bygd på øya Disko, i Qeqertarsuaq kommune, på vestkysten av Grønland. 

Kangerluk ligger ca. 35 km nord for kommunens administrasjonssenter, Qeqertarsuaq, innerst i øyas største fjordkompleks. Dette er i dag den eneste bygda som er igjen på øya, men byen Qeqertarsuaq ligger også på øya. Opprinnelig het bygda *Kangerluarssuk*, etter navnet på den fjordarmen bygden ligger innerst i. Dagens navn er etter det større fjordsystemet. 

Bygda har i dag ca. 50 innbyggere, og til sammen 15-20 hus. Dette har variert kraftig gjennom de siste 200 årene, den har også i perioder vært ubebodd. Det finnes både posthus, butikk og en fabrikk som tar imot uvak, som er en torskeart. De har også eget elverk. 

Skolen i bygden, Aalunnguup atuarfia, har kun fem elever. Skolen dekker 1. til 10. klassetrinn, etter dette må elevene fortsette skolegangen i Qeqertarsuaq. 

Hovedbeskjeftigelsen i Kangerluk er fangst og fiske. 

## Eksterne lenker
* Historiske bilder fra Kangerluk
Universitetet i Tartu

**Universitetet i Tartu** (estisk *Tartu Ülikool*, TÜ, latin *Universitas Tartuensis*) ble grunnlagt i 1632 i det som da var det svenske riket i stormaktstiden. I svensketiden i Estland fungerte universitetet i to perioder, kjent som *Academia Gustaviana* (1632–1665) og *Academia Gustavo-Carolina* (1690–1710). På grunn av krig og uroligheter måtte universitetet deler av denne tiden holde til andre steder. 

I tsar-tiden ble universitetet gjenåpnet som *Kaiserliche Universität zu Dorpat* (1893-1918, russisk *Императорский Дерптский Университет*). I 1919 ble universitetet gjenåpnet som et nasjonalt estisk universitet. I sovjettiden (1940-1941 og 1944-1989) ble universitetet etter sovjetisk modell kalt «Tartu statlige universitet» (estisk Tartu Riiklik Ülikool, TRÜ). Under den tyske okkupasjonen (1941–1944) fungerte universitetet under navnet *Ostland-Universität in Dorpat* (estisk Eesti Omavalitsuse Tartu Ülikool).

Etter gjenopprettelsen av den estiske stat i 1991 har universitetet som Estlands eldste, største og fremste universitet utviklet seg til å bli et internasjonalt miljø, med flere studiemuligheter på engelsk og med omkring 4&nbsp;% internasjonale studenter blant doktorgradsstipendiatene. I 2007 hadde universitetet totalt i underkant av 18&nbsp;000 studenter.

## Ledelse
Det øverste styrende organet for universitetet er universitetets råd. Universitetet blir nå ledet av rektor professor Volli Kalm, som står i spissen for et rektorat som også omfatter en studieprorektor, en forskningsprorektor, direktører for administrasjon, finans og forvaltning, dekanene for hver fakultet og en representant for studentrådet.

## Fakulteter
Universitetet har 11 fakulteter:

* Teologisk fakultet (estisk *Usuteaduskond*)
* Juridisk fakultet (estisk *Õigusteaduskond*)
* Medisinsk fakultet (estisk *Arstiteaduskond*)
* Filofofisk fakultet (estisk *Filosoofiateaduskond*)
* Biologisk og geografisk fakultet (estisk *Bioloogia-geograafiateaduskond*)
* Fysisk og kjemisk fakultet (estisk *Füüsika-keemiateaduskond*)
* Pedagogisk fakultet (estisk *Haridusteaduskond*)
* Idrettsfakultetet Kehakultuuriteaduskond*)
* Økonomisk fakultet (estisk *Majandusteaduskond*)
* Fakultet for matematikk og informatikk (estisk *Matemaatika-informaatikateaduskond*)
* Samfunnsvitenskapelig fakultet (estisk *Sotsiaalteaduskond'')
Farmakologen  Rudolf Buchheim opprettet universitetets første farmakologiske institutt..

## Eksterne lenker
*
Alpaida

**Alpaida** (**Elfide**, **Chalpaida**) var Pipin IIs konkubine og mor til Pipin IIs uekte sønn, Karl Martell.

Hennes bakgrunn er ukjent, men det blir antatt at hun var søster av Dodo eller en tremenning av Bertrada den eldre. Det er antatt at hun var født i nærheten av Prüm.

## Eksterne lenker
* Karolingerdynastiet
* Friedelfrau Pippins II. des Mittleren
Smeltedigelen

**Smeltedigelen** er en musikkfestival i Mo i Rana. Festivalen avholdes hvert år i oktober, og ble første gang arrangert i 2005, samme år som Nordland Teater tok i bruk sitt nybygg.

Teateret har i  alle år vært en av festivalens hovedarenaer, men det har også vært arrangert konserter på andre scener, samt på Meyergården Spektrum, Babettes Bar, Campus Helgeland, Mo kirke og Bakeribygget. 

Festivalen, som arrangeres av foreningen 4/4 Forum for takt og tone, hadde opprinnelig en vedtatt plattform som sier at den skal ha røttene sine i jazz og blues, men også ha innslag av andre musikkformer. I 2008 ble festivalen organisert som et aksjeselskap. 4/4 Forum for takt og tone ble dannet i 2004 og er en drivmotor innen kultur på mo, de arrangerer i tillegg til smeltedigelen flere konserter utover året og arrangerer Bakeribyggfestivalen. Daglig leder er Hilde Høgseth.

Festivalen har fått betydelig støtte fra offentlige organer som Nordland fylke, Rana kommune, Indre Helgeland Regionråd, Barentssekretariatet og Norsk kulturråd. Festivalen mottar også årlig økonomisk støtte fra lokalt næringssliv.

## Verdigrunnlag
Smeltedigelens verdigrunnlag er basert rundt fem punkter: Fest, internasjonalitet, identitet, dugnad og musikk. Festivalen har verdier som blant annet tydelig vektlegger festivalens lokale forankring, men også tilhørighet til Nord-Norge og Barentsregionen. 

## Scener
Smeltedigelen har flere lokaler de bruker som konsertlokaler. Samtlige ligger i Mo i Ranas bykjerne
* Campus Helgeland
* Nordlands Teater - Blackbox
* Nordlands Teater - Hovedscene
* Meyergården Spektrum 
* Bakeribygget 
* Kammersalen
* Mo Kirke

## Program 2007
Festivalen i 2007 hadde blant andre følgende på programmet:
*Frode Thingnæs og DIOC Storband
*Martirio og Son de la Frontera
*Annbjørg Lien og Bjørn Ole Rasch
*Mandingo trio
*Kreml kammerorkester
*Karin Krog med Bjørn Alterhaug, Vigleik Storaas, Tom Olstad
*Vidar Busk
*Mo Hornmusikk og Guttorm Guttormsen

## Program 2015
* Ove Larsen
* Namgar Lhasaranova
* Vernisage
* Lars Erik Drevvatne Kvartett
* Loyko
* Jeff Lorber Trio
* Jan Ditlev Hansen
* Marie Bergman
* Hanne Boel  Og Dioc
* Tord Gustavsen Kvartett
* Guro von Germeten
* Torbjørn Risager
* Jan Gunnar Hoff
* Ingrid Olava
* Helgeland Messingkvintett
* Anja Eline Skybakmoen
* Elle Marja Eira
* Tundramatiks
* Anneli Drecker

## Se også
* Verket musikkfestival
* Rød snø (festival)

## Eksterne lenker
* 
* Enhetsregisterets oppføring
Florø barneskole

**Florø barneskole** er en barneskole i Florø sentrum.

## Historie
Florø barneskole er et av monumentalbyggene i Florø, og ble reist i de vanskelige 1930-årene da den kostet omtrent en halv million kroner. Dette var et stort løft for den vesle fattige byen den gangen.

Den gamle skolen ble rammet av brann i 1918, og i 16 år ble det arbeidet med å finne ny skoletomt og med å finansiere det nye skolebygget. I mellomtiden gikk barna på skole i midlertidige lokaler. Blant disse var tingstua, bedehuset, losjelokalet Breidablikk og rådhuset.

Den nye skolen var et stasbygg da den stod ferdig i 1934. Skolen var bygd i vinkel, og i 1956-59 ble den påbygd både vestover og sørover og fikk da den formen den har i dag. Navnet på skolen var Florø folkeskole frem til 1980-tallet, da navnet ble endret til det nåværende Florø barneskole. Nå er det over 560 elever på Florø Barneskole.

## Eksterne lenker
* Florø barneskole
Bergensbakken

**Bergensbakken** er en tidligere hoppbakke i Byfjellene i Bergen. 

## Historie
Bakken ble bygd i 1936/37 og var i bruk fram til 1948. Bakken ligger på østsiden av Rundemanen i et området kalt *Hyttelien*, på toppen av Våkendalen. Drivkraften bak prosjektet med å få bygd Bergensbakken var Johan N.L. Blytt. Bergen kommune, Bergens Telefonkompani og Bergen Rederiforening var de store bidragsyterne i arbeidet med å få reist bakken, men også mange private bidro med penger og utallige dugnadstimer.

Bergensbakken var svært værutsatt og en ny bakke Granbakken ble bygget i 1946/47 til erstatning ved Skomakerdiket på Fløyen.

## Resultater
Første gang det ble hoppet i bakken var 14. november 1937, mens siste gang var den 14. mars 1948.  Det ble avholdt flere store og mindre konkurranser i bakken i det tiåret den var i drift. En rekke av de store norske profiler var med på konkurranser i Bergensbakken. Asbjørn Ruud vant en konkurranse, OL–vinner Petter Hugsted ble nummer to i 1948 og Birger Ruud deltok hele tre og vant to ganger i Bergensbakken.

Den offisielle bakkerekorden i bakken ble satt av Asbjørn Ruud 7. januar 1940 og var på 49,5 meter, men på trening var det hoppet drøyt 55 meter i bakken.

## Nedlagte hoppbakker
*Gimlebakken på Ulriken, første ''Bergensrennet'' i Bergens Turnforenings regi, 1908
*Norrønabakken på Langelien, 1909
*Soriabakken ved Gimlebakken, 40 meters bakke, 1924
*Vikingbakken ved Vareggen, 39 meter som bakkerekord, 1925
*Riplebakken på Totland, 50 meters bakke, fra slutten av 1920-tallet
*Olympiabakken på Ulriken, 30 meters bakke, fra slutten av 1930-tallet
*Bergensbakken bak Rundemanen, 45 meters bakke, 1936–1948
*Granbakken på Fløyen, 40 meters bakke, 1946–1991

## Referanser


## Eksterne lenker
* skisprungschanzen.com: Bergensbakken